|  |
| --- |
| Taumafaina o vai pe a uma se lologa |
| Faamatalaga i le taimi ma pe faapefea ona taumafa vai pe a uma se lologa |
| Samoan | Gagana Samoa  OFFICIAL |



A uma se lologa, o lau fai vai o le a fautua atu ia oe pe o sefe le vai i le inu. E latou te ono tuu maia se:

**Lapata'iga e aua le inuina le vai**: O lau vai e tele vailaau ma mea oona e leaga ma a inumia e matuā e ma'i ai.

**Lapata'iga i le faapunaina o vai**: E ono iai ni siama i lau vai ma e tatau ona faapuna ae le'i faaaogaina. O le inuina o vai ae le'i faapunaina e mafai ona e ma'i ai.

# **O le a lau mea e fai pe a lē mafai ona e inuina vai paipa**

E le mafai ona e inuina vai paipa pe afai o lau fai vai na tuuina atu se 'lapata'iga e aua le inuina le vai'.

* E tatau ona e:
* lē inuina le vai paipa mai nofoaga o aafia
* lē faapunaina, vai e faaaoga ai le vailaau poo le pisia ona o le a le sefe ai.
* Faaaoga vai tuu fagu e inu, saunia meaai, ma fagu susu a pepe, faiga o aisa, fufuluina o nifo poo vai inu a fagafao.
* I nisi o tulaga, e mafai ona e faaaogaina vai paipa e faaalu ai faleese, fufulu ai ou lima, taele (faamautinoa aua le foloina le vai) ma tatā ai lavalava. Taofi le faaaogaina o le vai ma faafesoota'i lau foma'i pe afai ua mageso lou tino poo se isi aafiaga.
* O lau fai vai o le a logoina oe pe a sefe le inuina o vai paipa.

# **O le a le mea e fai pe afai e te mana'omia ona faapunaina vai paipa**

Afai ua tuuina atu e lau fai vai se 'Lapata'iga i le faapunaina o le vai' e mana'omia ona e faapunaina lau vaipaipa.

* Faapunaina o lau vai paipa ina ia sefe e inu:
* faapuna le vai se'ia e vaaia le tele o puta vai mai le pito i lalo o le tipoti mo se taimi faaauau.
* faamalili le vai a'o le'i faaaogaina.
* o tipoti e iai ki tapē otometi e fetaui. O tipoti e eseese tulaga e puna ai e tatau ona faatulaga ia puna lelei.
* tuu vai ua faapuna i se apa mamā ma tapuni
* faamalili le vai a'o le'i faaaogaina.
* e tatau ona faaetete e alofia ai le mu i le vaivela.
* E tatau ona faaaogaina vai faapuna mo le inuina, saunia meaai, vai suamalie ma fagu susu a pepe, faiga o aisa, fufuluina o nifo ma vai inu a fagafao.
* O vai e le'i faapunaina e mafai ona faaaoga mo le fufuluina o lima, taele (faamautinoa aua le foloina le vai), faaalu ai le faleese, fufuluina o ipu ma tatā ai lavalava ma faiga o togalaau poo le fuiina o fafo.
* O lau fai vai o le a logoina oe pe a sefe le inuina o lau vai paipa e aunoa ma le faapunaina.

# **Vaai se fesoasoani**

* Faafesoota'i lau fai vai mo faamatalaga <www.water.vic.gov.au/water-industry-and-customers/know-your-water-corporation>
* Afai o e popole ona sa e inuina vai leaga pe maua i aūga o le manava tata, faafesoota'i lau foma'i.

A fia maua lenei lomiga i se auala e faigofie ona faitau ai, imeli [le pph.communications@health.vic.gov.au](mailto:pph.communications@health.vic.gov.au)